《纸屏》
明代·梁以壮

茅屋绸缪总不难，纸屏高立映阑干。人归锦水黄昏后，吟对秋云一片寒。

花影半斜初著露，月痕全上欲生澜。幽栖亦自多稠密，檐外空虚有翠峦。

作者简介：梁以壮（一六○七─？），字又深，号芙汀居士。番禺人。以壮祖在明朝历有宦声，夙有家学。以壮年十一负文字之名，弱冠即有著述，后曾出岭游历。著有全集二十六卷，《兰扃前集》为其另行编选。